als_Latn dik_Latn sag_Latn
Pesë persona humbën jetën dhe 25 njerëz të tjerë u bllokuan nën rrënojat e një qendre tregtare që u përfshi nga flakët në qytetin rus të Kazanit.
Zjarri nisi në një kafene në katin e parë. Më shumë se 600 njerëz u evakuuan nga ndërtesa. Një pjesë e qendrës u shemb dhe zyrtarët deklaruan se rreth 16 njerëz të plagosur po trajtohen në spital. Ndërkohë, shumë të tjerë janë raportuar të zhdukur.
“Ka rreth 25 njerëz me të cilët nuk mund të biem në kontakt”, citohet të ketë thënë kreu i qendrës emergjente rajonale në Vollga, Igor Panshin.
Qendra është një nga më të mëdhatë në Kazan. Një video e postuar në rrjetet sociale tregon flakët që kanë përfshirë qendrën dhe tymin e zi mbi qytet, rreth 800 km në lindje të Moskës.
Një roje e sigurisë ishte përpjekur fillimisht të shuante zjarrin vetë, dhe u desh pak kohë para se zjarrfikësit të thirreshin. Pronarët e biznesit, të cilët kishin kaluar përmes kordonit të sigurisë të policisë për të ruajtur mallrat e tyre nga zjarri, besohet se janë në mesin e atyre personave të bllokuar nën rrënoja, njoftoi agjencia e lajmeve “Tass”.
Pesëqind policë u dërguan për të qenë në gatishmëri, dhe për të ndaluar njerëzit që të mos hyjnë në ndërtesë.
als_Latn als_Latn als_Latn als_Latn als_Latn als_Latn